|  |  |  |
| --- | --- | --- |
| REPUBLICA MOLDOVA  **CONSILIUL RAIONAL HÎNCEŞTI**  MD-3400, mun. Hînceşti, str. M. Hîncu, 126  tel. (269) 2-20-48, fax (269) 2-23-02,  E-mail: consiliul@hincesti.md |  | РЕСПУБЛИКА МОЛДОВА  **РАЙОHНЫЙ СОВЕТ ХЫНЧЕШТЬ**  МД-3400, мун. Хынчешть, ул. М.Хынку, 126  тел. (269) 2-20-48, факс (269) 2-23-02,  E-mail: consiliul@hincesti.md |

**D E C I Z I E**

**mun. Hînceşti**

**din 27 noiembrie 2020 nr. 05/22**

**Cu privire la aprobarea dreptului de proprietate**

**publică a raionului Hîncești asupra clădirii**

**destinate ocrotirii sănătății publice din s. Mingir**

Având în vedere că clădirea din s. Mingir destinată ocrotirii sănătății, construcția căreia a fost realizată de Ministerul Sănătății, Muncii și Protecției Sociale cu sprijinul Băncii Mondiale în cadrul Proiectului Servicii de Sănătate și Asistență Socială în Republica Moldova, componenta „Modernizarea Sistemului de Sănătate”, a fost, în modul stabilit, luată în primire de o comisie de recepție formată din reprezentanți ai organului central de specialitate al administrației publice și ai autorității executive a administrației publice a raionului (procesul-verbal de recepție finală nr.01 din 12.03.2020) pentru a fi dată în folosință IMSP „Centrul de Sănătate Hîncești”, de asemenea, ținând cont că investitorul, în persoana MSMPS, în timpul apropiat va transmite raionului cheltuielile de construcție a obiectului dat, în conformitate cu prevederile art. 2 alin. unic lit. g) și art. 3 alin. unic lit. a) din Legea Nr. 523-XIV/1999 cu privire la proprietatea publica a unităților administrativ-teritoriale, art. 6 alin. unic lit. e¹) din Legea Nr. 411-XIII/1995 ocrotirii sănătății și în temeiul art. 43 alin. (2) şi art. 46 alin. (1) din Legea Nr. 436-XVI/2006 privind administrația publică locală, Consiliul raional **DECIDE:**

1. Se acceptă transmiterea, cu titlu gratuit, de către Ministerul Sănătății, Muncii și Protecției Sociale raionului Hîncești a cheltuielilor de construcție în s. Mingir, pe sectorul de teren proprietate publică a raionului situat pe str. 31 august, nr. 1/A, identificat sub nr. cadastral 5345203.461, a clădirii destinată ocrotirii sănătății cu suprafața la sol de 279,7 m², pentru prestatorul local de servicii medicale I.M.S.P. „Centrul de Sănătate Hîncești”, edificată în Proiectul Servicii de Sănătate și Asistență Socială în Republica Moldova;
2. Se stabilește că după preluare de către reprezentanții autorităților administrației publice a raionului de la MSMPS a cheltuielilor de construcție a obiectului indicat în pct. 1 al prezentei decizii acesta devine de drept proprietate publică a raionului Hîncești, fiind parte a domeniului public.
3. Președintele raionului, dl LEVINSCHI Iurie, va institui grupul de specialiști din partea raionului pentru preluarea cheltuielilor de construcție în s. Mingir a clădirii medicilor de familie și, prin coordonare cu MSMPS, va asigura realizarea acestei acțiuni în termen rezonabil.
4. Se pune în sarcină Serviciului relații funciare și cadastru (dl RACHIU Victor) să întreprindă măsurile necesare în scopul înregistrării părții componente respective în registrul bunurilor imobile ținut de I.P. „Agenția Servicii Publice”.

**Preşedintele ședinței: Vasile COLȚA**

Contrasemnează:

# **Secretarul Consiliului Raional Hînceşti Elena MORARU TOMA**